Opfordringen til betingelsesløs kapitulation blev afvist af den japanske regering, som mente, at den ville være i stand til at forhandle om mere gunstige kapitulationsbetingelser. I begyndelsen af august kastede USA atombomber over de japanske byer Hiroshima og Nagasaki. Mellem de to bombninger invaderede Sovjetunionen, i henhold til Jalta-aftalen, det japanske Manchuriet.
og hurtigt besejrede Kwantung hæren, som var den største japanske kampstyrke. Disse to begivenheder overbeviste tidligere urokkelige kejserlige hærledere om at acceptere kapitulationer. Den Røde Hær erobrede også den sydlige del af øen Sakhalin og Kuriløerne. Den 15. august 1945 kapitulerede Japan, og kapitulationsdokumenterne blev endelig underskrevet i Tokyobugten på dækket af det amerikanske slagskib USS "Missouri" den 2. september 1945 og sluttede krigen.